แฟนผมมีประจำเดือนเป็นลิ่มเลือดอะครับแล้วประจำเดือนมาเยอะมากๆแล้วก็ยังปวดท้องมากๆด้วยยังงี้แฟนผมจะเป็นอะไรมั้ยครับ
สวัสดีค่ะ เลือดออกมากผิดปกติจากช่องคลอด อาจเกิดจาก-เนื้องอกมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เยื่อบุโพรงมดลูกเจริญผิดที่ กรณีนี้อาจทำให้มีปวดประจำเดือนมากผิดปกติได้แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนรวมถึงปวดท้องประจำเดือนมากเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์ค่ะ